Domstolens Dom (Anden Afdeling) af 9. oktober 1997. - Rank Xerox Manufacturing (Nederland) BV mod Inspecteur der Invoerrechten en Accijnzen. - Anmodning om præjudiciel afgørelse: Tariefcommissie - Nederlandene. - Fælles toldtarif - Toldpositioner - Kopierings- og telekopieringsmaskiner - Tarifering i den kombinerede nomenklatur. - Sag C-67/95.



Samling af Afgørelser 1997 side I-05401



Sammendrag

Parter

Dommens præmisser

Afgørelse om sagsomkostninger

Afgørelse



Nøgleord

Faelles toldtarif - toldpositioner - apparat bestaaende af en scannerenhed, en digitalenhed og en printer - tarifering i den kombinerede nomenklaturs position 9009 12 00 paa grundlag af den almindelige tariferingsbestemmelse 3 c)

Sammendrag

Den faelles toldtarif skal fortolkes saaledes, at apparater, som kan faxe og kopiere paa én gang, og som bestaar af en scannerenhed (»scanner«), en digitalenhed (hukommelse) og en printer (laserprinter), tariferes i den kombinerede nomenklaturs position 9009 12 00.

Saadanne multifunktionelle apparater, der kan tariferes baade i position 8517 og i position 9009, skal i overensstemmelse med den almindelige bestemmelse 3 c) for fortolkningen af den kombinerede nomenklatur tariferes i den position, som har det hoejeste nummer blandt de positioner, der i lige grad kan komme i betragtning dels, fordi det er udelukket at anvende reglen om den mest specificerede varebeskrivelse, der fremgaar af bestemmelse 3 a), idet de toldpositioner, som kan anvendes, henhoerer under forskellige kapitler, dels, fordi den almindelige bestemmelse 3 b) ikke finder anvendelse, naar de paagaeldende apparater ikke har en funktion, som goer det muligt at bestemme den del, der er karaktergivende.

Parter

I sag C-67/95,

angaaende en anmodning, som Tariefcommissie (Nederlandene) i medfoer af EF-traktatens artikel 177 har indgivet til Domstolen for i den for naevnte ret verserende sag,

Rank Xerox Manufacturing (Nederland) BV

mod

Inspecteur der Invoerrechten en Accijnzen,

at opnaa en praejudiciel afgoerelse vedroerende fortolkningen af Kommissionens forordning (EOEF) nr. 2587/91 af 26. juli 1991 om aendring af bilag I til Raadets forordning (EOEF) nr. 2658/87 om told- og statistiknomenklaturen og den faelles toldtarif (EFT L 259, s. 1),

har

DOMSTOLEN

(Anden Afdeling)

sammensat af afdelingsformanden, R. Schintgen, og dommerne G.F. Mancini og G. Hirsch (refererende dommer),

generaladvokat: A. La Pergola

justitssekretaer: fuldmaegtig L. Hewlett,

efter at der er indgivet skriftlige indlaeg af:

- Rank Xerox Manufacturing (Nederland) BV ved skatteraadgivere D.G. van Vliet og E.N. Punt

- Kommissionen for De Europaeiske Faellesskaber ved juridisk konsulent H. van Lier, som befuldmaegtiget, bistaaet af advokat J. Stuyck, Bruxelles,

paa grundlag af retsmoederapporten,

efter at der er afgivet mundtlige indlaeg i retsmoedet den 14. november 1996 af Rank Xerox Manufacturing (Nederland) BV og af Kommissionen,

og efter at generaladvokaten har fremsat forslag til afgoerelse den 12. december 1996,

afsagt foelgende

Dom

Dommens præmisser

1 Ved beslutning af 3. marts 1995, indgaaet til Domstolen den 13. marts 1995, har Tariefcommissie i medfoer af EF-traktatens artikel 177 forelagt et praejudicielt spoergsmaal vedroerende fortolkningen af Kommissionens forordning (EOEF) nr. 2587/91 af 26. juli 1991 om aendring af bilag I til Raadets forordning (EOEF) nr. 2658/87 om told- og statistiknomenklaturen og den faelles toldtarif (EFT L 259, s. 1).

2 Spoergsmaalet er blevet rejst under en sag mellem det nederlandske selskab Rank Xerox Manufacturing (Nederland) BV (herefter »Rank Xerox«) og Inspecteur der Invoerrechten en Accijnzen, Venlo (herefter »Inspecteur«), vedroerende tariferingen af to apparater, Xerox 3010 og Xerox 3010 Editor, som kan faxe og kopiere paa én gang; endvidere kan Xerox 3010 Editor redigere de modtagne billeder.

3 Apparaterne bestaar i det vaesentlige af en scannerenhed (»scanner«), en digitalenhed (hukommelse) og en printer (laserprinter). Et dokuments data og billeder digitaliseres ved hjaelp af en scanner. Data og billeder, som er digitaliseret ved hjaelp af scanneren, eller som, hvad angaar de to apparaters anden funktion, er sendt fra andre telefaxapparater og transmitteret ved hjaelp af saedvanlige telekommunikationslinjer, lagres i apparaternes interne hukommelse. Der kan de behandles, lagres igen efter behandling, sendes i deres oprindelige form eller efter behandling eller printes ud ved hjaelp af det elektroniske printsystem.

4 Paa tidspunktet for de faktiske omstaendigheder i hovedsagen bestemte forordning nr. 2587/91 for saa vidt angaar position 8472 i den kombinerede nomenklatur (herefter »KN«), som er indeholdt i kapitel 84 vedroerende »Atomreaktorer; kedler; maskiner og apparater samt mekaniske redskaber; dele dertil«, foelgende:

»Kapitel 84

...

8472 Andre maskiner og apparater til kontorbrug (f.eks. duplikatorer af hektograftypen og stencilduplikatorer, adresseringsmaskiner, automatiske seddelautomater, moentsorterings-, moenttaelle- og moentpakkemaskiner, blyantspidsemaskiner, perforeringsmaskiner og haeftemaskiner):

8472 10 00 - Duplikatorer

...

8472 90 - Andre maskiner og apparater:

8472 90 10 - - Moentsorterings-, moenttaelle- og moentpakkemaskiner

8472 90 90 - - Andre varer.«

5 Position 8517, der er indeholdt i kapitel 85 i KN (»Elektriske maskiner og apparater, elektrisk materiel samt dele dertil; lydoptagere og lydgengivere samt billed- og lydoptagere og billed- og lydgengivere til fjernsyn samt dele og tilbehoer dertil«), omfatter »Elektriske apparater til traadtelefoni og traadtelegrafi, herunder apparater til baerefrekvenstraadsystemer«.

6 KN-kode 9009, der er indeholdt i kapitel 90 i KN om »Optiske, fotografiske ... instrumenter og apparater ...«, har foelgende indhold:

»9009 Fotokopieringsapparater med optisk system eller af kontakttypen, samt varmekopieringsapparater:

- Elektrostatiske fotokopieringsapparater:

9009 11 00 - - Med direkte reproduktion af originalen paa kopien (direkte metode)

9009 12 00 - - Med reproduktion af originalen paa kopien via et andet medium (indirekte metode)

- Andre fotokopieringsapparater:

9009 21 00 - - Med optisk system

9009 22 - - Af kontakttypen:

...

9009 30 00 - Varmekopieringsapparater.«

7 Bestemmelserne i afsnit XVI, der vedroerer kapitel 84 og 85, fastslaar navnlig for saa vidt angaar forholdet mellem kapitel 84, 85 og andre positioner, som f.eks. de positioner, der henhoerer under kapitel 90, foelgende:

»1. Dette afsnit omfatter ikke:

a) ...

m) instrumenter, apparater og andre varer henhoerende under kapitel 90

2. ...

3. Naar andet ikke er bestemt, tariferes kombinerede maskiner, der bestaar af to eller flere maskiner, der er sammenbygget til en enhed, samt andre maskiner, der er indrettet til at udfoere to eller flere funktioner (komplementaere eller alternative), efter den paagaeldende kombinations eller maskines hovedfunktion.

4. ...

5. Ved betegnelsen 'maskiner' forstaas i foranstaaende bestemmelser alle maskiner, apparater, redskaber, udstyr og tilbehoer, der er naevnt i en af positionerne i kapitel 84 eller 85.«

8 Ifoelge de almindelige bestemmelser for fortolkningen af KN, der fremgaar af foerste del, afsnit I, litra A, sker »tariferingen af varer i den kombinerede nomenklatur ... efter foelgende regler:

1. ...

2. a) ...

b) Naar et bestemt materiale naevnes i en positionstekst, henhoerer materialet under positionen saavel i ren tilstand som blandet med eller i forbindelse med andre materialer. Naar varer fremstillet af et bestemt materiale naevnes, tages der herved sigte paa varer fremstillet saavel helt som delvis af det paagaeldende materiale. Den naermere fremgangsmaade ved tariferingen af blandinger og af sammensatte varer er angivet i punkt 3 nedenfor.

3. Saafremt varer ved anvendelse af ovennaevnte punkt 2 b) eller af andre aarsager kan henfoeres under to eller flere positioner, afgoeres tariferingen efter foelgende regler:

a) Den position, der har den mest specificerede varebeskrivelse, skal foretraekkes for positioner med en mere almindelig varebeskrivelse. Saafremt to eller flere positioner hver for sig kun naevner en del af de materialer, som indgaar i blandinger eller sammensatte varer, eller en del af varer i saet til detailsalg, betragtes disse positioner som lige specificerede for disse varer, selv om en af dem giver en mere fuldstaendig eller praecis beskrivelse af varerne.

b) Naar den foran under a) naevnte regel ikke kan anvendes ved tariferingen af blandinger eller sammensatte varer, bestaaende af forskellige materialer eller forskellige bestanddele, eller af varer i saet til detailsalg, tariferes de paagaeldende varer, som om de bestod af det materiale eller den bestanddel, der er karaktergivende, for saa vidt udoevelsen af et skoen herover forekommer mulig.

c) Naar hverken den foran under a) eller den foran under b) angivne regel kan anvendes ved tariferingen, henfoeres varen under den position, som har det hoejeste nummer blandt de positioner, der i lige grad kan komme i betragtning.

...«

9 I henhold til Kommissionens forordning (EOEF) nr. 3417/88 af 31. oktober 1988 om tarifering af visse varer i den kombinerede nomenklatur (EFT L 301, s. 8) foretages ifoelge forordningens bilag tariferingen af et »elektronisk system til trykning paa grundlag af numeriske data« i position 8472 90 90 med foelgende begrundelse:

»Tarifering i henhold til almindelig tariferingsbestemmelse 1 samt teksten til KN-kode 8472 og 8472 90 90.

En laserstraale aflader selektivt de forskellige zoner af en i forvejen opladet elektrofoelsom overflade, svarende til det oenskede billede. Partikler af negativt ladet svaertningspulver paafoeres derefter billedmodtageren og tiltraekkes af de positive zoner; derved dannes det oenskede billede. Dette billede overfoeres derefter til et positivt ladet papirark og fikseres til slut ved en varmeproces. Pos. 9009 kommer ikke i betragtning, da aftrykkene produceres direkte fra digitale data og ikke fra originaldokumenter.«

10 For at sikre en ensartet anvendelse af KN og for at loese visse vanskeligheder ved tariferingen af denne type laserkopieringsapparater har Kommissionen udstedt forordning (EF) nr. 1165/95 af 23. maj 1995 om tarifering af visse varer i den kombinerede nomenklatur (EFT L 117, s. 15). Ifoelge forordningens bilag, punkt 6, tariferes i position 9009 12 00 et »laserkopieringsapparat, hovedsagelig bestaaende af en scannerenhed, en digital billedbehandlingsenhed og en printer (laserprinter) i et kabinet.

Scannerenheden aflaeser ved hjaelp af et optisk system, bestaaende af en lampe, spejle, linser og fotoceller, originalen linje for linje.

Kopierne fremstilles af en laserstraale ved en indirekte elektrostatisk behandling via en tromle.

Laserkopieringsapparatet har en raekke supplerende funktioner til aendring af det originale billede f.eks. reducering, forstoerrelse, schattering.«

Henfoerelsen under denne position er begrundet saaledes: »Tarifering i henhold til almindelig tariferingsbestemmelse 1 og 6 til den kombinerede nomenklatur og teksten til KN-kode 9009 og 9009 12 00.«

11 I januar 1992 importerede Rank Xerox apparaterne Xerox 3010 og Xerox 3010 Editor til Nederlandene og anfoerte med henblik paa tarifering position 9009 21 00.

12 En maaned senere indgav Rank Xerox en klage over sin egen toldangivelse, idet selskabet anmodede om tarifering af de naevnte apparater i KN's position 8472 90 90.

13 Inspecteur fastholdt den oprindelige tarifering, hvorefter Rank Xerox efter en forgaeves klage over Inspecteur's afgoerelse indbragte sagen for Tariefcommissie.

14 Under hensyn til at de paagaeldende apparater er nye og meget moderne produkter, og at KN skal fortolkes ensartet, har Tariefcommissie udsat sagen og forelagt Domstolen foelgende spoergsmaal:

»Hvorledes skal den faelles toldtarif, som affattet ved forordning (EOEF) nr. 2587/91, fortolkes med hensyn til tarifering i nomenklaturen af de under de faktiske omstaendigheder beskrevne apparater Xerox 3010 og Xerox 3010 Editor?«

15 Rank Xerox har til stoette for, at apparaterne Xerox 3010 og Xerox 3010 Editor skal tariferes i position 8472 90 90, anfoert, at de ikke kan sammenlignes med de fotokopieringsapparater med optisk system, der henhoerer under kapitel 90, saaledes som Kommissionen har anfoert, da scanneren ikke har samme egenskab som et saadan optisk system. Rank Xerox har ligeledes gjort gaeldende, at det fremgaar af forordning nr. 3417/88 og de almindelige tariferingsbestemmelser, at saadanne apparater henhoerer under position 8472 90 90.

16 Ifoelge Kommissionen skal apparaterne Xerox 3010 og Xerox 3010 Editor derimod tariferes som fotokopieringsapparater i position 9009 12 00.

17 Indledningsvis bemaerkes, at efter fast retspraksis foelger det saavel af retssikkerheds- som kontroltekniske hensyn, at det afgoerende kriterium ved tarifering af varer normalt er disses objektive karakteristika og egenskaber, som beskrevet i den enkelte position i den faelles toldtarif og de supplerende bestemmelser til dennes afsnit og kapitler. Med henblik paa fortolkningen af den faelles toldtarif udgoer saavel de bestemmelser, der indleder kapitlerne i den faelles toldtarif, som Toldsamarbejdsraadets forklarende bemaerkninger vigtige hjaelpemidler til at sikre en ensartet anvendelse af toldtariffen, hvorfor de kan betragtes som gyldige midler til fortolkning af toldtariffen (jf. dom af 17.10.1995, forenede sager C-59/94 og C-64/94, Pardo & Fils og Camicas, Sml. I, s. 3159, praemis 10, og af 20.6.1996, sag C-121/95, VOBIS Microcomputer, Sml. I, s. 3047, praemis 13).

18 Hvad angaar forholdet mellem den position, som Rank Xerox oensker anvendt (8472 90 90), den af Inspecteur faktisk anvendte (9009 21 00) og den position, som Kommissionen har foreslaaet (9009 12 00), fremgaar det af punkt 1, litra m), i bestemmelserne til KN's afsnit XVI, at en tarifering af de paagaeldende apparater i en af de under kapitel 90 henhoerende positioner udelukker en tarifering i kapitel 84 og 85 eller en af de positioner, der henhoerer under et af disse kapitler. Der maa saaledes foerst og fremmest foretages en undersoegelse af en eventuel tarifering i en af positionerne under kapital 90, naermere bestemt position 9009 (»Fotokopieringsapparater med optisk system eller af kontakttypen, samt varmekopieringsapparater«).

19 I denne sammenhaeng bestrider Rank Xerox, at Xerox 3010 og Xerox 3010 Editor kan anses for apparater med optisk gengivelse, naar de i modsaetning til klassiske fotokopieringsapparater konverterer billedet til digitale data.

20 Dette argument kan ikke laegges til grund.

21 Position 9009 omfatter nemlig, saaledes som Kommissionen med rette har anfoert, ud over fotokopieringsapparater med optisk system og med direkte reproduktion ogsaa apparater, som foretager en indirekte reproduktion via et andet medium. I det foreliggende tilfaelde udgoeres den indirekte reproduktionsmetode af omdannelsen af billedet til digitale data.

22 I denne sammenhaeng er det uden betydning, at den indirekte fremgangsmaade, som er speciel for de to apparater, sker ved anvendelse af avanceret teknologi. Domstolen har nemlig i dom af 19. november 1981 (sag 122/80, Analog Devices, Sml. s. 2781, praemis 12) fastslaaet, at selv om det ikke kan udelukkes, at den stedfundne tekniske udvikling i den paagaeldende industrisektor kan begrunde udarbejdelsen af en ny toldmaessig klassifikation, paahviler det de kompetente faellesskabsinstitutioner at tage hensyn hertil ved at aendre den faelles toldtarif. I mangel af en saadan aendring kan fortolkningen heraf under disse omstaendigheder ikke aendres som foelge af den tekniske udvikling.

23 De to apparater skal derfor paa grundlag af deres funktion som fotokopieringsapparat tariferes i position 9009, naermere bestemt i underposition 9009 12 00. Den af Inspecteur anvendte position 9009 21 00 kan ikke anvendes, da der ifoelge den beskrivelse af apparaterne, som Rank Xerox har givet i sit indlaeg, er tale om elektrostatiske apparater.

24 Dernaest kan Rank Xerox's argumentation for, at de to apparater skal sammenlignes med maskiner til kontorbrug og saaledes henhoerer under position 8472, naermere bestemt position 8472 90 90, heller ikke laegges til grund.

25 Position 8472 omfatter nemlig som en slags opsamlingsposition maskiner til kontorbrug, som hovedsagelig har en mekanisk struktur og funktion, saaledes som det i oevrigt fremgaar af den beskrivelse, der som eksempel er anfoert i KN. De omtvistede apparater er derimod, som anfoert af generaladvokaten i punkt 13 i forslaget til afgoerelse, sammensat af elektroniske elementer, hvis mekanismer ikke kan sammenlignes med den mere enkle opbygning, som er karakteristisk for restgruppen, som position 8472 omfatter.

26 Denne fortolkning aendres dernaest ikke af forordning nr. 3417/88. Det fremgaar nemlig af begrundelsen i skemaet i bilaget til forordningen, at tariferingen i denne position af et elektronisk system til trykning sker paa grundlag af udgangspunktet for aftrykket; naar aftrykket foretages paa grundlag af simple numeriske data og ikke et originaldokument, er det udelukket at anvende position 9009. Naar aftrykket som i dette tilfaelde foretages paa grundlag af et originaldokument, er det ikke position 8472 90 90, men position 9009, som skal anvendes.

27 Ud over den saaledes foretagne tarifering paa grundlag af apparaternes funktion som kopieringsmaskiner, skal, som anfoert af generaladvokaten i punkt 15 i forslaget til afgoerelse, deres faxfunktion tages i betragtning. De to apparater kan saaledes ogsaa tariferes i position 8517 vedroerende elektriske apparater til traadtelefoni og traadtelegrafi, hvortil man ogsaa maa medregne faxapparater.

28 Ved tariferingen af multifunktionelle apparater i den mest hensigtsmaessige position skal der indledningsvis ses bort fra prioriteringsreglen i bestemmelse 3 i KN's afsnit XVI. I denne sammenhaeng fremgaar det af bestemmelse 5 i samme afsnit, at prioriteringsreglen alene omfatter »maskiner«, der henhoerer under kapitel 84 og 85. Bortset fra position 8517, som kan anvendes, naar de paagaeldende apparater kan faxe, henhoerer de som fotokopieringsmaskiner under kapitel 90.

29 Tariferingen af apparater som dem, hovedsagen drejer sig om, skal saaledes finde sted efter KN's almindelige bestemmelser.

30 Hvad angaar sammensatte varer, som »kan henfoeres under to eller flere positioner«, skal den almindelige tariferingsbestemmelse 3, der er indeholdt i KN's foerste afsnit, naermere bestemt bestemmelse 3 c) anvendes. Det er nemlig udelukket at anvende reglen om den mest specificerede varebeskrivelse, der fremgaar af bestemmelse 3 a), fordi de toldpositioner, som kan anvendes, henhoerer under forskellige kapitler; bestemmelse 3 b) finder ikke anvendelse, naar de paagaeldende apparater ikke har en funktion, som goer det muligt at bestemme den del, der er karaktergivende.

31 I overensstemmelse med den almindelige tariferingsbestemmelse 3 c) i KN's afsnit I skal apparater som dem, hovedsagen drejer sig om, tariferes i den position, som har det hoejeste nummer blandt de positioner, der i lige grad kan komme i betragtning. Under hensyn til de positioner, som kan anvendes, skal de naevnte apparater tariferes i position 9009 12 00.

32 Denne tarifering er ligeledes blevet anvendt for denne type sammensatte apparater i forordning nr. 1165/95, som endnu ikke var traadt i kraft paa det tidspunkt, da hovedsagens faktiske omstaendigheder fandt sted.

33 Under hensyn til det ovenfor anfoerte skal det forelagte spoergsmaal besvares med, at forordning nr. 2587/91 skal fortolkes saaledes, at apparater som Rank Xerox 3010 og Rank Xerox 3010 Editor, der bestaar af en scannerenhed, en digitalenhed og en printer (laserprinter), skal tariferes i forordningens position 9009 12 00.

Afgørelse om sagsomkostninger

Sagens omkostninger

34 De udgifter, der er afholdt af Kommissionen for De Europaeiske Faellesskaber, som har afgivet indlaeg for Domstolen, kan ikke erstattes. Da sagens behandling i forhold til hovedsagens parter udgoer et led i den sag, der verserer for den nationale ret, tilkommer det denne at traeffe afgoerelse om sagens omkostninger.

Afgørelse

Paa grundlag af disse praemisser

kender

DOMSTOLEN

(Anden Afdeling)

vedroerende det spoergsmaal, der er forelagt af Tariefcommissie ved beslutning af 3. marts 1995, for ret:

Kommissionens forordning (EOEF) nr. 2587/91 af 26. juli 1991 om aendring af bilag I til Raadets forordning (EOEF) nr. 2658/87 om told- og statistiknomenklaturen og den faelles toldtarif skal fortolkes saaledes, at apparater som Rank Xerox 3010 og Rank Xerox 3010 Editor, der bestaar af en scannerenhed, en digitalenhed og en printer (laserprinter) skal tariferes i forordningens position 9009 12 00.